VGI คาดกำไรทั้งปีโตเด่น 55.9% แนะนำซื้อเป้าหมาย 8.70 บาท
VGI คาดกำไรทั้งปีโตเด่น 55.9% แนะนำซื้อเป้าหมาย 8.70 บาท
12 ต.ค. 2561

บล.ฟินันเซีย ไซรัส ระบุในบทวิเคราะห์วันนี้(12ต.ค.) ว่า บริษัท วี จี ไอ โกลบอล มีเดีย จำกัด (มหาชน) หรือ VGI คาดกำไรปกติ 2Q19 (สิ้นก.ย.18) อ่อนลง 8.3% เทียบไตรมาสก่อนหน้าแต่ยังโต 18.7% เทียบช่วงเดียวกกันของปีก่อนหนุนจากเริ่มรับรู้กำไรจาก Kerry TH (VGI ถือหุ้น 23%) และกำไรจากบริษัทร่วมคือ MACO เพิ่มขึ้น จากการรวมผลการดำเนินงานบริษัทที่เข้าไปซื้อกิจการตั้งแต่เดือนส.ค. เป็นกำไรที่น้อยกว่าที่เคยมองแนวโน้มในช่วงก่อนหน้านี้ แต่คาดหวังการเร่งตัวขึ้นใน 2 ไตรมาสถัดไปสำหรับธุรกิจเดิมและรับรู้กำไรเต็มไตรมาส
สำหรับธุรกิจที่เข้าไปลงทุนใหม่ในกลุ่ม จึงคงคาดกำไรปกติทั้งปีโต 55.9% (แม้ EPS โต 20.5% จากการแปลง W1) และราคาเป้าหมายปี 2020 (สิ้นสุด มี.ค. 2020) ที่ 8.70 บาท โดยคงมุมมองเชิงบวกต่อแนวโน้มการเติบโตของกำไรใน 3 ปีข้างหน้า จากการประสานและเกื้อกูลกันระหว่างธุรกิจสื่อนอกบ้าน Online และ Logistics ผ่าน Kerry TH ซึ่งเติบโตสูงตามธุรกิจ E-Commerce คงคำแนะนำ ซื้อ      